**ຄໍາຕອບ**

**ຄໍາຖາມຄົ້ນຄວ້າວິຊາການເມືອງສໍາລັບນັກສຶກສາຄູປີສຸດທ້າຍທຸກສາຍທຸກລະບົບ ສົກຮຽນ 2018-2019**

ໃນ ສປປ ລາວ ປັດຈຸບັນແມ່ນນິຍົມໃຊ້ເງິນປະເພດໃດ ?

* ປະເພດ ເງິນເຈ້ຍ

ລັດຖະບານແຫ່ງ ສປປ ລາວ ໄດ້ກໍານົດເອົາ ວັນທີ ,ເດືອນ , ປີໃດ ເປັນວັນຊາດຂອງລາວ ?

* ວັນທີ 2 ທັນວາ ປີ 1975

ເຄື່ອງໝາຍຊາດຂອງ ສປປ ລາວ ແມ່ນມີລັກສະນະແນວໃດ ?

* ມີລັກສະນະເປັນຮູບວົງມົນ

ການເຮັດວຽກເພີ່ມໂມງແມ່ນແນວໃດ ?

* ແມ່ນການເຮັດວຽກນອກເວລາທີ່ໄດ້ກໍານົດໄວ້ໃນລະບຽບການອອກແຮງງານ

ໂທດແມ່ນແນວໃດ ?

* ແມ່ນມາດຕະການບັງຄັບຂອງລັດ

ນາຍົກລັດຖະມົນຕີໄດ້ຮັບການແຕ່ງຕັ້ງ ແລະ ປົດຕໍາແໜ່ງໂດຍໃຜ ?

* ປະທານປະເທດ

ເຈົ້າເມືອງໄດ້ຮັບການແຕ່ງຕັ້ງຈາກໃຜ ?

* ນາຍົກລັດຖະມົນຕີ

ເສດຖະກິດທໍາມະຊາດແມ່ນແນວໃດ ?

* ແມ່ນເສດຖະກິດທີ່ຜະລິດເພື່ອໃຊ້ສອຍພາຍໃນຄອບຄົວ

ສປປ ລາວ ເປັນປະເທດທີ່ມີຫຼາຍຊົນເຜົ່າ , ຊົນເຜົ່າທີ່ດໍາລົງຊີວິດ ຢູ່ທົ່ວທຸກແຂວງໃນປະເທດລາວແມ່ນ

ຊົນເຜົ່າໃດ ?

* ຊົນເຜົ່າລາວ

ການຜະລິດເປັນສິນຄ້າແມ່ນຕ້ອງມີອົງປະກອບຄືແນວໃດ ?

* ມີການຜະລິດ,ມີຜົນຜະລິດ,ມີການຊື້ ແລະ ການຂາຍ

ຍຸດທະສາດຫັນປ່ຽນໂດຍສັນຕິ ຫຼື ສົງຄາມຈິດຕະສາດ ແມ່ນຍຸດທະສາດຂອງພວກໃດ ?

* ພວກຈັກກະພັດ

ພົນລະເມືອງລາວທຸກຊົນເຜົ່າມີສິດສະເໝີພາບ ໃນການສຶກສາຮໍ່າຮຽນ - ການຂີດຂຽນ ສິດດັ່ງກ່າວແມ່ນ

ສະແດງອອກທາງ ດ້ານໃດ ?

* ດ້ານສັງຄົມ-ວັດທະນະທໍາ

ເສດຖະກິດສິນຄ້າແມ່ນແນວໃດ ?

* ແມ່ນເສດຖະກິດທີ່ຜະລິດເພື່ອ ຊື້ -ຂາຍ ແລະ ແລກປຽ່ນ

ສິນຄ້າແມ່ນຫຍັງ ?

* ແມ່ນຜະລິດຕະພັນທີ່ຜະລິດອອກມາເພື່ອຂາຍ ແລະ ແລກປ່ຽນກັນ

ເງິນມີຄວາມໝາຍແນວໃດ ?

* ເງິນແມ່ນສິນຄ້າພິເສດເຊິ່ງຖຶກນໍາໃຊ້ເປັນວັດຖຸເທົ່າທຽມລາຄາຂອງສິນຄ້າທັງໝົດ

ນາຍບ້ານໄດ້ຮັບການເລືອກຕັ້ງຈາກໃຜ ?

* ປະຊາຊົນ

ລັດຖະບານແມ່ນນອນຢູ່ໃນອົງການໃດຂອງລັດ ?

* ອົງການບໍລິຫານ

ປະຊາຊົນລາວຜູ້ທີ່ມີອາຍຸແຕ່ 18 ປີ ຂຶ້ນໄປມີສິດປ່ອນບັດເລືອກຕັ້ງ ແລະ 21 ປີ ຂຶ້ນໄປມີສິດລົງຮັບສະໝັກເລືອກ ຕັ້ງນີ້ແມ່ນປະຊາທິປະໄຕໃນຂົງເຂດໃດ ?

* ປະຊາທິປະໄຕຂົງເຂດການເມືອງ

ຄວາມຈະເລີນທາງດ້ານວັດຖຸ ເກີດຂຶ້ນດ້ວຍການພັດທະນາທາງດ້ານໃດ ?

* ທາງດ້ານເສດຖະກິດ

ຄວາມຈະເລີນທາງດ້ານຈິດໃຈ ເກີດຂຶ້ນດ້ວຍການພັດທະນາທາງດ້ານໃດ ?

* ທາງດ້ານວັດທະນະທໍາ - ສັງຄົມ

ໃນການພັດທະນາຊົນນະບົດພັກເຮົາຈະຕ້ອງສຸມໃສ່ວຽກງານໃດເປັນອັນດັບໜຶ່ງ ?

* ປຸກລຸກຈິດໃຈຂອງປະຊາຊົນໃຫ້ມີຄວາມຕື່ນຕົວໃນທຸກໆດ້ານ

ຢາກແກ້ໄຂຄວາມທຸກຍາກຂອງຄອບຄົວໄດ້ກ່ອນອື່ນໝົດຕ້ອງເລີ່ມຈາກໃສກ່ອນ ?

* ເລີ່ມຈາກຄວາມຕື່ນຕົວເປັນເຈົ້າການຂອງຄອບຄົວ

ໃນການສ້າງບ້ານພັດທະນາພັກເຮົາຖືເອົາວຽກງານໃດເປັນໜ້າທີ່ໃຈກາງ ?

* ສ້າງເສດຖະກິດ ແລະ ການແກ້ໄຂຄວາມທຸກຍາກຂອງປະຊາຊົນ

ການປ້ອງກັນຊາດ - ປ້ອງກັນຄວາມສະຫງົບ ແມ່ນໜ້າທີ່ຂອງໃຜ ?

* ແມ່ນໜ້າທີ່ຂອງໝົດທຸກຄົນ

ການພົວພັນ ລະຫວ່າງ ລາວ - ຫວຽດນາມ ແມ່ນການພົວພັນຮ່ວມມືແບບໃດ ?

* ແບບພິເສດ

ປະເທດ ທີ່ມີຊາຍແດນຕິດກັບ ສປປລາວ ຍາວກ່ວາໝູ່ແມ່ນປະເທດໃດ?

* ສສ ຫວຽດນາມ

ນາຍບ້ານມີອາຍຸການໃນການດໍາລົງຕໍາແໜ່ງຈັກປີ ?

**>** ມີອາຍຸການ 3 ປີ

ຈາກການພົວພັນຮ່ວມມືກັບສາກົນ ໃນປີ 1955 ສປປ ລາວ ໄດ້ເຂົ້າເປັນສະມາຊິກຂອງອົງການໃດ ?

* ອົງການສະຫະປະຊາຊາດ

ສປປ ລາວ ໄດເຂົ້າເປັນສະມາຊິກອາຊຽນ ໃນວັນທີ ,ເດືອນ , ປີໃດ ?

* ວັນທີ 23/07/1997

ພັກທີ່ເປັນແກນນໍາໃນລະບົບການເມືອງ ຂອງ ສປປ ລາວ ແມ່ນຊື່ແນວໃດ ?

* ພັກປະຊາຊົນປະຕິວັດລາວ

ພັກປະຊາຊົນປະຕິວັດລາວ ໄດ້ຮັບການສ້າງຕັ້ງຂຶ້ນ ໃນປີ 1955 ໄດ້ໃສ່ຊື່ພັກວ່າແນວໃດ ?

* ພັກປະຊາຊົນລາວ

ປະທານພັກ ຫຼື ເລຂາທິການໃຫຍ່ຂອງພັກປະຊາຊົນປະຕິວັດລາວຄົນທໍາອິດມີຊື່ວ່າແນວໃດ ?

* ທ່ານ ໄກສອນ ພົມວິຫານ

ໃນລະບົບການສຶກສາແຫ່ງຊາດ ລັດໄດ້ກໍານົດເອົາການສຶກສາຊັ້ນໃດເປັນການສຶກສາຂັ້ນພື້ນຖານ ?

* ຊັ້ນມັດທະຍົມສຶກສາຕອນຕົ້ນ

ສິດຂອງພົນລະເມືອງລາວແມ່ນສະແດງອອກຢູ່ໃນດ້ານໃດແດ່ ?

* ດ້ານການເມືອງ,ເສດຖະກິດ , ວັດທະນະທໍາ ແລະ ສັງຄົມ

ໃນ ສປປລາວ ເພິ່ນແບ່ງສານປະຊາຊົນປະຈໍາພາກອອກເປັນສາມພາກຄື : ພາກເໜືອ, ພາກກາງ ແລະ ພາກໃຕ້

ສໍາລັບສານປະຊາຊົນປະຈໍາພາກເໜືອແມ່ນຕັ້ງຢູ່ແຂວງໃດ ?

* ແຂວງຫຼວງພະບາງ

ປະເທດລາວຕົກເປັນເມືອງຂຶ້ນຂອງສະຫຍາມແກ່ຍາວເປັນເວລາຈັກປີ?

> ເປັນເວລາ 114 ປີ

ທຸງຊາດຂອງສປປລາວມີລວງກວ້າງເທົ່າກັບຈັກສ່ວນຂອງລວງຍາວ?

> ເທົ່າກັບສອງສ່ວນສາມຂອງລວງຍາວ

ລະບອບການເມືອງຂອງສປປລາວແມ່ນລະບອບຫຍັງ?

**>**  ລະບອບປະຊາທິປະໄຕປະຊາຊົນ

ຄຸນຄ່າຂອງວັດທະນະທໍາແມ່ນສະແດງອອກຄືແນວໃດ ?

* ສັດຈະ, ກຸສົນ ແລະ ຄວາມງາມ

ລັດມີອົງປະກອບຄືແນວໃດ ?

* ປະຊາຊົນ, ດິນແດນ , ອໍານາດອະທິປະໄຕ ແລະ ລັດຖະບານ

ລັດແຫ່ງ ສປປລາວໄດ້ກໍາເນີດຂຶ້ນພາຍໃຕ້ການຊີ້ນໍາ ນໍາພາຂອງໃຜ ?

* ພາຍໃຕ້ການຊີ້ນໍາຂອງພັກປະຊາຊົນປະຕິວັດລາວ

ທຸງຊາດຂອງ ສປປ ລາວ ແມ່ນທຸງພື້ນສີໃດ ?

* ພື້ນສີຟ້າ

ການສຶກສາພາກບັງຄັບ ແມ່ນການສຶກສາທີ່ຈໍາເປັນ ເພາະພົນລະເມືອງລາວທຸກຄົນຕ້ອງຮຽນຈົບ ,ດັ່ງນັ້ນລັດຈຶ່ງ

ໄດ້ກໍານົດເອົາການສຶກສາພາກບັງຄັບ ແຕ່ຊັ້ນໃດເຖິງຊັ້ນໃດ?

* ຊັ້ນປະຖົມ ແລະ ມັດທະຍົມຕອນຕົ້ນ

ລະບົບການສຶກສາແຫ່ງຊາດຂອງ ສປປ ລາວ ປະກອບມີລະບົບໃດແດ່ ?

* ການສຶກສາໃນໂຮງຮຽນ ແລະ ນອກໂຮງຮຽນ

ພາສາ ແລະ ອັກສອນທາງການທີ່ໃຊ້ເຂົ້າໃນການຮຽນ-ການສອນແຕ່ລະສະຖານການສຶກສາຂອງລາວແມ່ນ

ພາສາໃດ ?

* ພາສາລາວ ແລະ ອັກສອນລາວ

ໃນແຕ່ລະສະຖານການສຶກສາຂອງລາວໄດ້ສາມາດຈັດຕັ້ງ ການຮຽນ-ການສອນພາສາຕ່າງປະເທດຢ່າງກ້ວາງ

ຂວາງ ໃນນັ້ນເພິ່ນໄດ້ກໍານົດເອົາພາສາໃດເປັນວິຊາຮຽນແບບບັງຄັບ ?

* ພາສາອັງກິດ

ຜູ້ກະທໍາຄວາມຜິດມີອາຍຸຈັກປີຂຶ້ນໄປ ຈິ່ງມີຄວາມຮັບຜິດຊອບທາງອາຍາ ?

**>** ອາຍຸ 15 ປີຂຶ້ນໄປ

ເວລາເຮັດວຽກຂອງຜູ້ອອກແຮງງານໃນທຸກຫົວໜ່ວຍແຮງງານແມ່ນຈັກວັນຕໍ່ອາທິດ ?

> 6 ວັນຕໍ່ອາທິດ

ລັດຖະທໍາມະນູນ ແລະ ກົດໝາຍທີ່ສະພາແຫ່ງຊາດຮັບຮອງແລ້ວ ແມ່ນໃຜມີສິດປະກາດໃຊ້ ?

> ປະທານປະເທດ

ໃນ ສປປ ລາວ ປັດຈຸບັນໄດ້ແບ່ງຊົນເຜົ່າອອກເປັນຈັກຊົນເຜົ່າ ?

* ແບ່ງອອກເປັນ 49 ຊົນເຜົ່າ

ໃນ ສປປ ລາວ ຄົນລາວສ່ວນຫຼາຍແມ່ນນັບຖືສາສະໜາໃດ ?

* ນັບຖືສາສະໜາ ພຸດ

ຜູ້ນໍາພາທ້ອນໂຮມປະເທດລາວ ເປັນອານາຈັກລ້ານຊ້າງ ຫຼື ປະເທດລ້ານຊ້າງ ຂຶ້ນທໍາອິດ ແມ່ນພະ ເຈົ້າອົງໃດ ?

* ເຈົ້າຟ້າງຸ່ມ ຫຼື ພະຍາຟ້າງຸ່ມ

ອານາຈັກລາວລ້ານຊ້າງໄດ້ຖຶກພວກສັກດິນາສະຫຍາມ ( ໄທ ) ຢຶດເອົາເປັນເມືອງສ່ວຍ ແລະ ເປັນ ເມືອງຂຶ້ນ

ແຕ່ ປີໃດ ເຖິງ ປີໃດ ?

* ແຕ່ປີ 1779 - ​1893 ເປັນເວລາ 114 ປີ

ຊົນເຜົ່າໃນ ສປປ ລາວ ແບ່ງອອກເປັນ ຈັກໝວດພາສາຄໍາເວົ້າ ?

* ແບ່ງອອກເປັນ 4 ໝວດພາສາຄໍາເວົ້າ

ຊົນເຜົ່າ “ ລາວ “ ແມ່ນຊົນເຜົ່າທີ່ນອນໃນໝວດພາສາໃດ ?

* ໝວດພາສາ ລາວ - ໄຕ

ລັດຖະທໍາມະນູນແຫ່ງ ສປປ ລາວ ສະບັບທໍາອິດ ແມ່ນປະກາດໃຊ້ໃນ ວັນທີ ,ເດືອນ ,ປີໃດ ?

* ວັນທີ 15 ສິງຫາ 1991

ປະເທດລາວຕົກຢູ່ພາຍໃຕ້ການປົກຄອງຂອງພວກລ່າເມືອງຂຶ້ນຝຣັ່ງ ແຕ່ປີໃດ ເຖິງ ປີໃດ ?

* ແຕ່ປີ 1893 - 1954 ເປັນເວລາ 61 ປີ

ປະເທດລາວຕົກເປັນຫົວເມືອງຂຶ້ນຂອງຈັກກະພັດອາເມລິກາ ແຕ່ປີໃດ ເຖິງ ປີໃດ ?

* ແຕ່ປີ 1955 – 1975 ເປັນເວລາ 20 ປີ

ຍ້ອນຫຍັງ ຂະບວນການຕໍ່ສູ້ຂອງເຈົ້າອະນຸວົງ ຕ້ານສັກດິນາສະຫຍາມ ຈິ່ງບໍ່ໄດ້ຮັບໄຊຊະນະ ?

* ຍ້ອນມີກໍາລັງພົນໜ້ອຍ ແລະ ບໍ່ມີອາວຸດທີ່ທັນສະໄໝ

ຂະບວນການຕໍ່ສູ້ຂອງປະຊາຊົນລາວຜູ້ຮັກຊາດຕ້ານກັບຈັກກະພັດຝຣັ່ງ ຢູ່ທາງພາກເໜືອຂອງລາວ ແມ່ນພາຍ

ໃຕ້ການນໍາພາຂອງໃຜ ?

* ພາຍໃຕ້ການນໍາພາຂອງເຈົ້າຟ້າປັດໄຈ

ຂະບວນການຕໍ່ສູ້ຂອງປະຊາຊົນລາວຜູ້ຮັກຊາດຕ້ານກັບຈັກກະພັດຝຣັ່ງ ຢູ່ທາງພາກກາງ ( ສະຫວັນນະເຂດ )

ແມ່ນພາຍໃຕ້ການນໍາພາຂອງໃຜ ?

* ພາຍໃຕ້ການນໍາພາຂອງ ພໍ່ກະດວກ

ບັນດາຜູ້ນໍາຝ່າຍແນວລາວຮັກຊາດໄດ້ພ້ອມກັນແຫກຄຸກຢ່າງມະຫັດສະຈັນ ໃນວັນທີ , ເດືອນ , ປີໃດ ?

* ວັນທີ 23 ພຶດສະພາ ປີ 1960

ບັນດາຜູ້ນໍາຝ່າຍແນວລາວຮັກຊາດທີ່ຖຶກລັດຖະບານຝ່າຍວຽງຈັນຈັບເຂົ້າຄຸກມີທັງໝົດຈັກທ່ານ ?

* ມີທັງໝົດ 16 ທ່ານ

ສອງແຂວງເຕົ້າໂຮມຂອງຝ່າຍແນວລາວຮັກຊາດ ແມ່ນມີແຂວງໃດແດ່ ?

* ມີ ແຂວງຫົວພັນ ແລະ ແຂວງຜົ້ງສາລີ

ຂະບວນການຕໍ່ສູ້ຂອງປະຊາຊົນລາວຜູ້ຮັກຊາດຕ້ານກັບຈັກກະພັດຝຣັ່ງ ຢູ່ທາງພາກໃຕ້ຂອງລາວ ແມ່ນພາຍໃຕ້

ການນໍາພາຂອງໃຜ ?

* ພາຍໃຕ້ການນໍາພາຂອງ ອົງແກ້ວ - ອົງກົມມະດໍາ

ບັນດາຜູ້ນໍາຝ່າຍແນວລາວຮັກຊາດໄດ້ຖຶກລັດຖະບານຝ່າຍວຽງຈັນຈັບເຂົ້າຄຸກໃນວັນທີ ,ເດືອນ,ປີ ໃດ ?

* ວັນທີ 28 ພຶດສະພາ ປີ 1959

ຄຸກທີ່ບັນດາຜູ້ນໍາແນວລາວຮັກຊາດຖຶກກັງຂັງ ມີຊື່ ແນວໃດ ?

* ມີຊື່ວ່າ ຄຸກໂພນເຄັງ , ຕັ້ງຢູ່ນະຄອນຫຼວງວຽງຈັນ

ກອງກໍາລັງປະກອບອາວຸດຂອງຝ່າຍປະເທດລາວທີ່ມີກໍາລັງພົນ 1.500 ຄົນ ໃນຂະບວນການປະຕິວັດປົດປ່ອຍ

ຊາດ ໄດ້ແບ່ງອອກເປັນ ສອງ ກອງພັນ ຄື ກອງພັນໃດແດ່ ?

* ກອງພັນທີ ໜຶ່ງ ແລະ ກອງພັນທີ ສອງ

ກອງພັນທີ ໜຶ່ງ ຂອງຝ່າຍປະເທດລາວ ຕັ້ງຢູ່ໃສ ?

* ເມືອງຊຽງເງິນ ແຂວງຫຼວງພະບາງ

ສອງໜ້າທີ່ຍຸດທະສາດຂອງພັກປະຊາຊົນປະຕິວັດລາວປະກອບມີຫຍັງແດ່ ?

* ປົກປັກຮັກສາ ແລະ ສ້າງສາພັດທະນາປະເທດຊາດ

ວັນສ້າງຕັ້ງ ຄູລາວແຫ່ງຊາດແມ່ນ ວັນທີ ,ເດືອນ , ປີໃດ ?

* ວັນທີ 07 ເດືອນ ຕຸລາ ປີ 1994

ພັກປະຊາຊົນປະຕິວັດລາວມີຕົ້ນກໍາເນີດມາຈາກພັກໃດ ?

* ພັກຄອມມູນິດອິນດູຈີນ

ພັກປະຊາຊົນປະຕິວັດລາວໄດ້ຮັບການສ້າງຕັ້ງຂຶ້ນໃນ ວັນທີ, ເດືອນ ,ປີໃດ ?

* ວັນທີ 22 ມີນາ ປີ 1955

ທ່ານໃດທີ່ນໍາເອົາລັດທິມາກ - ເລນິນ ເຂົ້າມາເຜີຍແຜ່ຢູ່ໃນອິນດູຈີນ ?

* ທ່ານ ໂຮ່ຈິມິນ

ວັນທີ 28 ພຶດສະພາ 1959 ກອງພັນທີ່ຜ່າວົງປິດລ້ອມຂອງສັດຕູ ອອກໄປສູ່ຖານທີ່ໝັ້ນຂອງການປະຕິວັດ

ຢ່າງປອດໄພ ແມ່ນກອງພັນໃດ ?

* ກອງພັນທີ ສອງ

ຄູລາວຄົນທໍາອິດທີ່ເຂົ້າຮ່ວມຂະບວນການຕໍ່ສູ້ກູ້ຊາດຕ້ານຈັກກະພັດຝຣັ່ງຜູ້ຮຸກຮານ ທ່ານມີຊື່ວ່າ ແນວໃດ ?

* ຊື່ວ່າ ຄູຄໍາ

ກອງພັນທີ ສອງ ຂອງຝ່າຍປະເທດລາວ ຕັ້ງຢູ່ໃສ ?

* ທົ່ງໄຫຫີນ ແຂວງຊຽງຂວາງ

ບັ້ນຮົບລາມເຊິນ “ 719 “ ມີຄວາມໝາຍວ່າແນວໃດ ?

* 71 ແມ່ນປີ 1971 , 9 ແມ່ນມາຈາກສາຍທາງເລກ 9

ສາມຊາດອິນດູຈີນ ປະກອບມີປະເທດໃດແດ່ ?

* ລາວ ,ຫວຽດນາມ ແລະ ກໍາປູເຈຍ

ຜູ້ນໍາລາວ ຄົນທໍາອິດທີ່ເຂົ້າເປັນສະມາຊິກພັກ ຄອມມູນິດອິນດູຈີນ ມີຊື່ ແລະ ນາມສະກຸນແນວໃດ ?

* ທ່ານ ສິງກະໂປ ສີໂຄດຈຸນລະມະນີ

ແມ່ຍິງລາວຄົນທໍາອິດທີ່ຖຶກເລືອກຕັ້ງເຂົ້າເປັນຜູ້ແທນລາດຊະດອນ ໃນຖານະຕົວແທນຂອງຝ່າຍ ແນວລາວຮັກ

ຊາດ ແລະ ຕົວແທນແມ່ຍິງລາວບັນດາເຜົ່າ ທ່ານມີຊື່ ແລະ ນາມສະກຸນແນວໃດ ?

* ທ່ານ ນາງ ຄໍາແພງ ບຸບຜາ

ບ້ານໃນຕົວເມືອງ ແລະ ບ້ານໃນຊົນນະບົດມີຄວາມແຕກຕ່າງກັນທາງດ້ານໃດແດ່ ?

* ດ້ານເສດຖະກິດ, ດ້ານສັງຄົມ ແລະ ວັດທະນະທໍາ

ຮູບການຖ່າຍທອດຄວາມຮູ້ < ຈາກຜູ້ຮູ້ ໄປສູ່ຜູ້ບໍ່ຮູ້ > ຮູບການດັ່ງກ່າວເອີ້ນວ່າແນວໃດ ?

* ການສອນ ແລະ ການຮຽນ

ການສຶກສາກ່ອນໄວຮຽນແມ່ນການສຶກສາຢູ່ໃນຂັ້ນໃດ ?

* ລຽ້ງເດັກ - ອະນຸບານ

ສາທາລະນະລັດ ປະຊາທິປະໄຕ ປະຊາຊົນລາວ ໄດ້ຮັບການສະຖາປານາຂຶ້ນໃນ ວັນທີ ,ເດືອນ, ປີໃດ ?

* ວັນທີ 2 ທັນວາ ປີ 1975

ປະທານປະເທດຂອງ ສາທາລະນະລັດ ປະຊາທິປະໄຕ ປະຊາຊົນລາວ ຄົນທໍາອິດມີຊື່ ແລະ

ນາມສະກຸນແນວໃດ ?

* ທ່ານ ສຸພານຸວົງ

ນາຍົກລັດຖະມົນຕີຂອງ ສາທາລະນະລັດ ປະຊາທິປະໄຕ ປະຊາຊົນລາວ ຄົນທໍາອິດມີຊື່ ແລະ

ນາມສະກຸນແນວໃດ ?

* ທ່ານ ໄກສອນ ພົມວິຫານ

ຊາວລາວສ່ວນຫຼາຍເຊື່ອຖືສາສະໜາພຸດ ,ດັ່ງນັ້ນສາສະໜາພຸດແມ່ນສະແດງເຖິງວັດທະນະທໍາທາງດ້ານໃດ ?

* ດ້ານການເຊື່ອຖື ຫຼື ດ້ານຈິດໃຈ

ເຄື່ອງແຕ່ງກາຍ ແລະ ເຄື່ອງດົນຕີປະເພດຕ່າງໆ ,ເຄື່ອງເລົ່ານີ້ ແມ່ນສະແດງເຖິງວັດທະນະທໍາທາງດ້ານໃດ ?

* ທາງດ້ານວັດຖຸ

ໃນ ສປປ ລາວ ໄດ້ແບ່ງການປົກຄອງຂັ້ນທ້ອງຖິ່ນອອກເປັນຂັ້ນໃດແດ່ ?

* ແຂວງແລະ ນະຄອນ , ເມືອງແລະເທດສະບານ , ບ້ານ

ແຂວງແມ່ນຫົວໜ່ວຍການປົກຄອງດິນແດນທີ່ຢູ່ໃນປະເທດໜຶ່ງ ຫຼື ລັດໜຶ່ງ , ດັ່ງນັ້ນແຂວງແມ່ນເປັນຫົວໜ່ວຍ

ການປົກຄອງຂັ້ນໃດ ?

* ການປົກຄອງຂັ້ນທ້ອງຖິ່ນ

ໃນ ສປປ ລາວ ແຂວງທີ່ມີເມືອງຫຼາຍກ່ວາໝູ່ແມ່ນແຂວງໃດ ?

* ແຂວງສະຫວັນນະເຂດ

ແຂວງສະຫວັນນະເຂດແມ່ນເປັນແຂວງທີ່ຕັ້ງຢູ່ພາກໃດຂອງປະເທດລາວ ?

* ພາກກາງຕອນໃຕ້ຂອງປະເທດ

ປະເທດລາວມີເນື້ອທີ່ທັງໝົດ 236.800 ກິໂລຕາແມັດ , ດັ່ງນັ້ນປະເທດລາວແບ່ງອອກເປັນ ພາກໃດແດ່ ?

* ແບ່ງອອກເປັນ 3 ພາກ ຄື : ພາກເໜືອ , ພາກກາງ ແລະ ພາກໃຕ້

ການສຶກສາເລີ່ມ ແຕ່ ຊັ້ນ ປ1 - ມ7 ນີ້ແມ່ນການສຶກສາຢູ່ໃນຂັ້ນໃດ ?

* ສາມັນສຶກສາ

ການສຶກສາໃນລະບົບສາມັນສຶກສາແມ່ນໃຊ້ເວລາຮຽນທັງໝົດຈັກປີ ?

* ໃຊ້ເວລາຮຽນ 12 ປີ

ໃນການພັດທະນາວຽກງານ ດ້ານ ສັງຄົມ ແລະ ວັດທະນະທໍາ , ໃນດ້ານສັງຄົມນັ້ນພັກເຮົາໄດ້ຖືເອົາວຽກງານໃດ

ໄປກ່ອນບາດກ້າວໜຶ່ງ ?

* ວຽກງານການສຶກສາ

ໃນ ສປປ ລາວ ແຂວງທີ່ມີພົນລະເມືອງຫຼາຍກວ່າໝູ່ ແມ່ນແຂວງໃດ ?

* ແຂວງສະຫວັນນະເຂດ

ເມືອງແມ່ນຫົວໜ່ວຍການປົກຄອງທີ່ນອນຢູ່ໃນແຂວງໜຶ່ງ , ດັ່ງນັ້ນອໍານາດໃນການບໍລິຫານສູງສຸດ ແມ່ນ

ຂຶ້ນກັບໃຜ ?

* ຂຶ້ນກັບເຈົ້າເມືອງ